ถ้าจะคุมกำเนิดหลังคลอดจำเป็นต้องรอให้ประจำเดือนไหมคะ ถ้าคุมกำเนิดเเบบฉีด จะมีผลต่อการให้นมบุตรไหมคะ ถ้าแบบฉีด 1 เดือนราคาประมาณเท่าไรค่ะ ถ้าหลังคลอดแล้วมา 4 เดือนเเล้วมีเพศสัมพันธ์ ซึ่งป้องกันโดยใช้ถุงยาง เเต่อยากไปฉีดคุมกำเนิดด้วยจะได้ไหมคะ
สวัสดีค่ะ การคุมกำเนิดหลังคลอดนั้น สามารถทำได้ทันทีตั้งแแต่หลังคลอดบุตร ไม่จำเป็นต้องรอให้ประจำเดือนมา แต่ส่วนใหญ่ถ้าจะฉีดหรือกินยาคุมแบบแผงรายเดือน แพทย์อาจให้เริ่มตอนที่ไปตรวจภายในหลังคลอดที่ประมาณ 6 สัปดาห์หากต้องการฉีดยาคุมทุก 1 เดือน ซึ่งเป็นยาคุมชนิดฮอร์โมนรวมอาจมีราคาสูงกว่าฮอร์โมนเดี่ยวที่ฉีดทุก 3 เดือน ราคาอาจตั้งแต่ประมาณหลักร้อยถึงหลักพันต้นๆขึ้นกับสถานพยาบาล สามารถสอบถามแพทย์ที่ดูแลเรื่องหลังคลอดได้ การฉีดยาคุมกำเนิดสามารถให้นมบุตรได้ตามปกติ ไม่มีผลอะไร ถ้าหลังคลอดมา 4 เดือนป้องกันด้วยถุงยางอนามัยตลอด โอกาสตั้งครรภ์มีน้อย แต่อาจตรวจให้แน่ใจก่อนว่าไม่ตั้งครรภ์จึงค่อยเริ่มฉีดยาคุมกำเนิดก็ได้ค่ะ การใช้ยาฉีดคุมกำเนิดสามารถใช้ควบคู่ไปกับการใช้ถุงยางอนามัยได้